Purim

Purim (in hebreo: פּוּרִים Pûrîm "sortes", ex le parola pur que es relatite al akkadian pūru; anque cognoscite como le Festa del Sortes) es un festa judee que commemora le salvation del populo judee ex le designo genocidal de Haman, un functionario del Imperio Persian Achaemenide qui projectava occider tote le judeos, como contate in le Libro de Ester (Megillat Ester in hebreo; usualmente datate al 5e seculo aEC).

Secundo le Libro de Ester, Haman era le vesir al rege Ahasuerus (presumite de esser Xerxes I o Artaxerxes I de Persia, "Khshayarsha" e "Artakhsher" in Persian Ancien respectivamente) e ille projectava occider tote le judeos in le imperio. Su intentiones era frustrate per Mardocheo e su nepta e filia adoptate, Esther, qui habeva ascendite a devenir Regina de Persia. Le die de delivration deveniva un die de festino e jubilation.

Secundo le Libro de Esther, "on los debe facer dies de festino e jubilation, e de distribuer portiones le un al alteres, e de donationes al pauperes." Purim es celebrate inter judeos per:

 Excambio de donationes de alimento e bibitas, cognoscite como mishloach manot
 Donation de caritate al pauperes, cognoscite como mattanot la-evyonim
 Un repasto celebratori cognoscite como se'udat Purim
 Recitation public del Libro de Esther, cognoscite como kriat ha-megillah ("lectura del megillah"), usualmente in synagoga
 Recitation de additiones al orationes quotidian e al gratia post repastos, cognoscite como Al HaNissim (super le miraculos).

Altere costumes include le portar de mascas e costumes, celebrationes public e paradas (Adloyada), e le mangiar de pastisserias cognoscite como hamantaschen ("tascas de Haman"). Le rabbines incoragia san adultos a inebriar se per vino o altere biberages alcoholic, usque on non plus pote distinguer inter "maledicte es Haman" e "benedicte es Mardocheo."

Purim es celebrate annualmente secundo le calendario hebree al 14e die del mense hebree Adar (o in Adar II durante le annos que ha un mense intercalar), le die post le victoria del judeos super lor inimicos. In citates que era protegite per un muro durante le tempore de Joshua, on celebra Purim al 15e del mense Adar a lo que on nomina Shushan Purim, proque le combatto continuava in le citate murate de Shushan per le 14e die de Adar. Hodie, solmente Jerusalem e un pauc de altere citates celebra Purim al 15e de Adar.
 Galeria: Costumes de Purim 

Categoria:Judaismo